รัฐบาลไทย-ข่าวทำเนียบรัฐบาล-ปลัด มท. นำประชุมส่งเสริมการออกกำลังกายให้เป็นวิถีชีวิต เน้นย้ำ นายอำเภอต้องเป็น "ผู้นำต้นแบบในการออกกำลังกาย" พร้อมหนุนเสริมให้มีชมรมส่งเสริมออกกำลังกายทุกหมู่บ้านทั่วประเทศ
วันพฤหัสบดีที่ 30 พฤศจิกายน 2566
30/11/2566
ปลัด มท. นําประชุมส่งเสริมการออกกําลังกายให้เป็นวิถีชีวิต เน้นย้ํา นายอําเภอต้องเป็น "ผู้นําต้นแบบในการออกกําลังกาย" พร้อมหนุนเสริมให้มีชมรมส่งเสริมออกกําลังกายทุกหมู่บ้านทั่วประเทศ
ปลัด มท. นําประชุมส่งเสริมการออกกําลังกายให้เป็นวิถีชีวิต เน้นย้ํา นายอําเภอต้องเป็น "ผู้นําต้นแบบในการออกกําลังกาย" พร้อมหนุนเสริมให้มีชมรมส่งเสริมออกกําลังกายทุกหมู่บ้านทั่วประเทศ เพื่อประชาชนคนไทยมีสุขภาพที่ดีอย่างยั่งยืน
วันนี้ (30 พ.ย. 66) เวลา 09.20 น. ที่ห้องประชุมราชบพิธ ชั้น 5 อาคารดํารงราชานุสรณ์ สํานักงานปลัดกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมคณะอนุกรรมการส่งเสริมและพัฒนาการออกกําลังกายและกีฬาเพื่อมวลชนให้เป็นวิถีชีวิต โดยมี นางสาววนิดา พันธุ์สอาด รองอธิบดีกรมพลศึกษา ร้อยเอกหญิง ปวีณา ทองสุก ผู้อํานวยการกลุ่มกีฬามวลชน นายปัญญา หาญลํายวง นายชลชัย อานามนารถ ผู้ทรงคุณวุฒิ พลเอก สุรชาติ จิตต์แจ้ง นายกสมาคมกีฬาแห่งประเทศไทย นายทนงศักดิ์ ศุภทรัพย์ ผู้อํานวยการ Park Run Thailand ผู้แทนกระทรวงสาธารณสุข กระทรวงกลาโหม กระทรวงการพัฒนาสังคมและความมั่นคงของมนุษย์ กระทรวงดิจิทัลเพื่อเศรษฐกิจและสังคม กรุงเทพมหานคร สมาคมสันนิบาตเทศบาลแห่งประเทศไทย สมาคมองค์การบริหารส่วนตําบลแห่งประเทศไทย สํานักงานกองทุนสนับสนุนส่งเสริมการสร้างเสริมสุขภาพ (สสส.) สมาคมกีฬาแห่งจังหวัด และเจ้าหน้าที่ที่เกี่ยวข้อง ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงมีพระราชปณิธานมุ่งมั่นและแน่วแน่ในการทําให้ "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" โดยทรงเป็นแบบอย่างในการพัฒนาคุณภาพชีวิตของประชาชนคนไทยให้มีสุขภาพพลามัยที่ดี มีความสุข และมีคุณภาพชีวิตที่ดีอย่างยั่งยืน ดังที่พระองค์ท่านทรงมีโครงการพระราชดําริมากมายในการส่งเสริมให้ประชาชนหันมาออกกําลังกายเพื่อสุขภาพให้เป็นวิถีชีวิตประจําวัน ทั้งการปรับปรุงและพัฒนาพื้นที่ให้เหมาะแก่การเป็นพื้นที่สาธารณะสําหรับประชาชนทุกช่วงวัย ที่เป็นทั้งสถานที่พักผ่อนหย่อนใจ สถานที่ออกกําลังกาย และเป็นพื้นที่แห่งการเรียนรู้ ดังตัวอย่างโครงการพัฒนาพื้นที่บึงสีไฟ จังหวัดพิจิตร ที่ทรงมีพระราชดําริให้เป็นบ่อเก็บน้ําสําหรับเป็นที่อยู่อาศัยของพันธุ์สัตว์น้ํานานาชนิด พร้อมทั้งปรับปรุงพื้นที่โดยรอบให้เป็นพื้นที่ออกกําลังกายของประชาชน ไม่ว่าจะเป็นพื้นที่สําหรับเดิน วิ่ง ปั่นจักรยานทางเรียบ จักรยาน BMX และจักรยานขาไถ ตลอดจนถึงการมีสนามเด็กเล่นสร้างปัญญา การพายเรือคายัค และพื้นที่สําหรับการศึกษาพันธุ์พืชและพันธุ์สัตว์ เป็นต้น ซึ่งการดําเนินการดังกล่าวจะเป็นแนวทางในการยกระดับการสร้างเสริมการเรียนรู้และสร้างปัญญาให้กับเด็กและเยาวชน รวมถึงการเป็นพื้นที่แห่งสุขภาพและความสุขของประชาชนด้วย
"การประชุมคณะอนุกรรมการส่งเสริมและพัฒนาการออกกําลังกายและกีฬาเพื่อมวลชนให้เป็นวิถีชีวิตในวันนี้ จะเป็นเวทีให้พวกเราได้บูรณาการร่วมกันนําสิ่งที่ดีไปส่งเสริมและต่อยอดเพื่อจะเป็นประโยชน์ต่อพี่น้องประชาชน ทั้งนี้ "เราไม่ได้มุ่งเน้นการออกกําลังกายสู่ความเป็นเลิศ แต่เรามุ่งเน้นการทําให้พื้นที่ทุกตารางนิ้ว เป็นพื้นที่สําหรับการส่งเสริมให้ประชาชนมีสุขภาพร่างกายแข็งแรง เป็นสถานที่ออกกําลังกายเพื่อสุขภาพ" ซึ่งเรามั่นใจว่าการที่พวกเรามาช่วยกันคิด ช่วยกันพูดคุย จะเป็นส่วนสําคัญที่ทําให้การพัฒนาและการเปลี่ยนแปลงไปสู่การสร้างคุณภาพชีวิตที่ดีให้กับพี่น้องประชาชนเร็วขึ้น ดังภารกิจของกระทรวงมหาดไทย เพราะการทําให้ประชาชนมีสุขภาพพลานามัยที่ดีเป็นหน้าที่สําคัญ โดยมีผู้ว่าราชการจังหวัดเป็นผู้นําบูรณาการสํารวจพื้นที่สาธารณะ เพื่อแก้ไขปัญหาความยากจน แก้ไขปัญหาน้ําท่วมซ้ําซาก สํารวจพื้นที่เพื่อส่งเสริมด้านอารยเกษตรดังที่พระบาทสมเด็จพระเจ้าอยู่หัวพระราชทานแนวทางให้ น้อมนําหลักปรัชญาของเศรษฐกิจพอเพียงควบคู่สถานที่ออกกําลังกายในพื้นที่ เพื่อสร้างพื้นที่ออกกําลังกายเพื่อสุขภาพของมวลชน สนามเด็กเล่นสร้างปัญญา หรือลานกิจกรรมออกกําลังกายอื่น ๆ ทําให้เป็นพื้นที่อเนกประสงค์ และเป็นพื้นที่ส่งเสริมสุขภาพทุกด้านให้กับพี่น้องประชาชน" นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า กระทรวงมหาดไทยจะได้มีหนังสือแจ้งไปยังผู้ว่าราชการจังหวัดเพื่อแต่งตั้งคณะทํางานในระดับจังหวัด และระดับอําเภอ โดยระดับอําเภอมีนายอําเภอเป็นประธานคณะทํางาน มีหน่วยงานภาคีเครือข่ายทุกภาคส่วนเป็นคณะทํางาน อาทิ สาธารณสุขอําเภอ ผู้อํานวยการโรงพยาบาลประจําอําเภอ ผู้กํากับการสถานีตํารวจภูธร พัฒนาการอําเภอ ท้องถิ่นอําเภอ ผู้แทนสํานักงานเขตพื้นที่การศึกษา ผู้บริหารองค์กรปกครองส่วนท้องถิ่นทุกแห่ง กํานัน ผู้ใหญ่บ้านในพื้นที่ และภาคีเครือข่ายที่สามารถเป็นจิตอาสาช่วยดูแลและอํานวยความสะดวกความปลอดภัยในพื้นที่ เพื่อให้การขับเคลื่อนมีประสิทธิภาพ ตลอดจนมีทรัพยากร รวมถึงสรรพกําลังที่จะสนับสนุนการขับเคลื่อนงาน อันจะทําให้การขับเคลื่อนงานได้เกิดขึ้นจริงในพื้นที่อย่างเป็นรูปธรรม ด้วยการส่งเสริมให้ประชาชนออกกําลังกายและเล่นกีฬาอย่างสม่ําเสมอ อย่างน้อยสัปดาห์ละ 3 วัน ครั้งละไม่น้อยกว่า 30 นาที รวมทั้งส่งเสริมการรวมกลุ่ม/ชมรม ออกกําลังกายและเล่นกีฬาอย่างน้อยหมู่บ้าน/ชุมชน ละ 1 กลุ่ม/ชมรม เพื่อบูรณาการดําเนินงานที่เกี่ยวข้องกับการส่งเสริมการออกกําลังกายและกีฬามวลชนให้เป็นวิถีชีวิต ร่วมกันระหว่างกระทรวงมหาดไทย กระทรวงการท่องเที่ยวและกีฬา กรมพลศึกษา มูลนิธิ Park Run และหน่วยงานอื่นที่เกี่ยวข้อง โดยต้องมีระบบในการรายงานข้อมูลมายังส่วนกลาง และต้องมี "ผู้นําเป็นต้นแบบในการออกกําลังกายเพื่อสุขภาพ" พร้อมทั้งมีการคัดเลือกกลุ่มผู้นําต้นแบบการออกกําลังกาย และลงพื้นที่ไปตรวจเยี่ยมการขับเคลื่อนในทุกพื้นที่ ทําให้การออกกําลังกายและกีฬาเพื่อมวลชนเป็นวิถีชีวิตเกิดผลเป็นรูปธรรม
นางสาววิภาดา ทรงไชยธราเวช ผู้แทนกรมส่งเสริมการปกครองท้องถิ่น กล่าวว่า กรมส่งเสริมการปกครองท้องถิ่นได้แจ้งให้องค์กรปกครองส่วนท้องถิ่นดําเนินการตรวจสอบและปรับปรุงฐานข้อมูลในระบบข้อมูลกลางองค์กรปกครองส่วนท้องถิ่น ด้านที่ 7 สังคม ศาสนา วัฒนธรรม รายการ "สวนสาธารณะ/สถานที่ออกกําลังกาย" ปัจจุบันมีจํานวน 38,355 แห่ง ได้แก่ ลานกีฬาและออกกําลังกาย 26,222 แห่ง สนามกีฬา 5,594 แห่ง สนามเด็กเล่น/สนามเด็กเล่นสร้างปัญญา 4,669 แห่ง สวนสาธารณะ/สวนสุขภาพ 1,346 แห่ง ศูนย์ฟิตเนส/ศูนย์กีฬา 176 แห่ง โรงยิม/อาคารกีฬาเอนกประสงค์ 133 แห่ง ลานสาธารณะ 71 แห่ง ลานวัด 83 แห่ง และสระว่ายน้ํา 61 แห่ง ซึ่งหากเปรียบเทียบข้อมูลพบว่า มีสถานที่ออกกําลังกายขององค์กรปกครองส่วนท้องถิ่น เพิ่มขึ้น จากปี 2565 กว่า 20,000 พื้นที่
ด้าน นายทนงศักดิ์ ศุภทรัพย์ ผู้อํานวยการ Park Run Thailand กล่าวว่า กิจกรรม Park Run Thailand ถูกจัดขึ้นบน 5 ค่านิยมพื้นฐาน คือ 1) “พอเพียง” พื้นฐานการก่อตั้งกลุ่มและกิจกรรมต่างๆ ต้องดําเนินไปในแนวทางปฏิบัติแบบพอเพียง เพื่อให้โอกาสสมาชิกทุกคนได้สามารถมีส่วนร่วมโดยเสมอภาค 2) “วินัย” พึงสร้างพฤติกรรมการออกกําลังกายแบบมีวินัยสม่ําเสมอ เพื่อกาย ใจ สังคม 3) “สุจริต” ส่งเสริมการสร้างชุมชนที่เข้มแข็ง ไว้เนื้อเชื่อใจกันและกัน ด้วยแนวทางการปฏิบัติตนด้วยความสุจริต 4) “จิตอาสา” เชื่อมความสัมพันธ์ในชุมชนและสังคมรอบข้างด้วยขบวนการกิจกรรมจิตอาสา อันเป็นพื้นฐานของการแบ่งปันความสุขด้วยการเป็น “ผู้ให้” 5) “กตัญญูกตเวที” การรับรู้ ระลึกคุณ ปฏิบัติตนเพื่อตอบแทนคุณ คือ หนึ่งในพื้นฐานการสร้างผู้นําชุมชนสุขภาพด้วยมิติของการเป็นทั้ง “ผู้ให้และผู้รับ” โดยชุมชนสุขภาพมีสมาชิกทั่วประเทศ 38,679 คน สนามลงทะเบียนในระบบ 468 สนาม ครอบคลุมพื้นที่ 72 จังหวัด
นางสาววันดี อิศรางกูร ณ อยุธยา ผู้แทนกระทรวงการท่องเที่ยวและกีฬา กล่าวว่า การดําเนินโครงการเสริมสร้างการทําความดี เนื่องในโอกาสมหามงคลเฉลิมพระชนมพรรษา 6 รอบ 72 พรรษา 28 กรกฎาคม 2567 ด้วยการส่งเสริมการออกกําลังกายและกีฬาเพื่อมวลชนให้เป็นวิถีชีวิต มีเป้าหมาย คือ ทําให้ประชาชนหันมาออกกําลังกายอย่างสม่ําเสมอเพิ่มขึ้น มีจํานวนอาสาสมัคร (RD) และสมาชิกรวมกลุ่มกันออกกําลังกาย โดยใช้ แอปพลิเคชัน CCC เป็นเครื่องมือในการบูรณาการให้ทุกหน่วยงานทั้งภาครัฐ ภาคเอกชน และภาคประชาสังคม ร่วมกันส่งเสริมให้คนไทยออกกําลังกายและเล่นกีฬาอย่างสม่ําเสมอเป็นวิถีชีวิต ไม่น้อยกว่าร้อยละ 50 ในปี 2570 เพื่อสนับสนุนการขับเคลื่อนโครงการหมู่บ้านยั่งยืน (Sustainable Village) ด้วยการส่งเสริมให้ประชาชนรวมกลุ่ม/ชมรม เสริมสร้างความสามัคคี รวมถึงการแสดงออกถึงความจงรักภักดีและร่วมกันทําความดีด้วยการทํากิจกรรมทางสังคมอย่างสม่ําเสมอ และเพื่อพัฒนาระบบข้อมูลสารสนเทศด้านการส่งเสริมการออกกําลังกายเพื่อมวลชนเป็นวิถีชีวิตไว้สําหรับการติดตามประเมินผลการดําเนินงาน